Se reiau examenele pentru obţinerea permisului în Bucureşti, iar înmatricularea maşinilor se simplifică.
Ministerul Afacerilor Interne propune simplificarea procesului de înmatriculare a maşinilor. Dealerii auto vor putea înmatricula direct maşinile noilor proprietari, printr-un contract de mandat. În Bucureşti, probele pentru examenul auto vor fi reluate de luni. Persoanele care-şi abandonează maşinile riscă să rămână fără ele după şase luni.
Te gândeşti să îţi cumperi maşină? În curând, procedura de înmatriculare se va simplifica. Ministerul Afacerilor Interne a lansat în dezbatere publică un proiect de act normativ prin care înmatricularea auto să fie făcută mai uşor.Dacă ai de dat şi examen pentru permisul auto, în Bucureşti, să ştii că de luni se reia proba teoretică, iar de marţi şi cea practică.Dacă ai permis şi maşină, să nu uiţi să şi conduci. O lege intrată recent în vigoare stabileşte că autorităţile pot ridica maşinile lăsate în acelaşi loc, timp de şase luni. Regula se aplică şi maşinilor care n-au plăcuţe cu numere de înmatriculare sau care sunt înmatriculate în străinătate. Proiectul de ordin al MAI este în dezbatere publică până pe 20 iulie.Uite ce spune Marcel Vela, ministrul Afacerilor Interne: "Toţi dealerii de autoturisme, de autovehicule din România, inclusiv producătorii, cei doi mari producători din România, Dacia Renault şi Ford, vor avea posibilitatea să înmatriculeze direct autoturismele noilor proprietari, printr-un simplu document, un mandat pe care cumpărătorul îl încheie cu vânzătorul.“.